Send ad yessaweḍ uqcic sdis n yiseggasen, ad yekcem s aɣerbaz, s lferḥ d ameqran i ttqqabalen imawlan ass amenzu n unekcum-ines ɣer uɣerbaz. Yal taṣebḥit, ttafaren-t s yimeslayen yelhan ara as-yernun tabɣest, lebɣi, tazmert s wacu ara d-yagem timussniwin.Qqaren-as :  mmi ad yerzu ɣer lakul, ad iɣer, ad d-yufrar gar yimeddukal-is, a mmi ḥader, err lbal-inek, d leɛqel-inek ɣer wayen ara k-d-iwerri ccix-ik ,  ɣur-k kra i txeddmeḍ deg lakul, ḥader dduzzan-ik, smuzgut iwakken ad tḥefdeḍ mliḥ, qader win imeqren fell-ak, ttaɣ awal i ccix-ik imi d ayen yelhan i ak-yebɣa .